Навіна з Мастоўшчыны. Бібліятэкар Пескаўскай сельскай бібліятэкі Галіна Гайдаш распавядае пра чарговае пасяджэнне аматарскага аб’яднання “Зносіны”. Гаворка на ім ішла пра беларускі нацыяльны касцюм і нашу традыцыйную культуру. Прысутныя агледзелі калекцыю строяў. Галіна Гайдаш і Валянціна Якубік правялі майстар-клас па народных танцах, майстрыхі Аляксандра Клімовіч і Валянціна Чубрык прэзентавалі свае вышыўкі на ручніках, сурвэтках і абрусах, Таццяна Клімчук і Марыя Іванова — свае вязаныя вырабы, а Валянціна Якубік — калекцыю пакрывалаў, якія выткала яе мама.